钦定古今图书集成/明伦汇编/氏族典/第026卷 > 《王应麟姓氏急就篇》 > 洪文抚〈弟文举〉
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪文抚〈弟文举〉

按《宋史洪文抚传》：“文抚，南康建昌人。本姓犯宣祖偏
讳改焉。曾祖谔，唐虔州司仓参军。子孙众多，以孝弟
著称。六世义居，室无异爨。就所居雷湖北创书舍，招
来学者。至道中，本军以闻，遣内侍裴御赍御书百轴
赐其家。文抚遣弟文举诣阙，贡土物为谢，太宗飞白
一轴曰‘义居人’以赐之。命文举为江州助教。三年八”
月，又诏表其门闾。自是每岁遣子弟入贡，必厚赐答
之。